

KĖDAINIŲ RAJONO SAVIVALDYBĖS TARYBA

SPRENDIMAS
DĖL PRITARIMO PROJEKTO „SAULĖS FOTOVOLTINĖS ELEKTRINĖS ĮSIGIJIMAS IŠ SAULĖS ELEKTRINIŲ PARKŲ“ ĮGYVENDINIMUI 

2021 m. gegužės 28 d. Nr. TS-121
Kėdainiai

Vadovaudamasi Lietuvos Respublikos vietos savivaldos įstatymo 6 straipsnio 28 punktu, 16 straipsnio 4 dalimi, Lietuvos Respublikos aplinkos ministro 2010 m. balandžio 6 d. įsakymu Nr. D1-275 „Dėl Klimato kaitos programos lėšų naudojimo tvarkos aprašo patvirtinimo“, atsižvelgdama į Kėdainių sporto centro 2021 m. gegužės 10 d. raštą Nr. V9-54 „Dėl saulės baterijų“, Kėdainių rajono savivaldybės taryba  n u s p r e n d ž i a:
1. [bookmark: _Hlk43285990]Pritarti Kėdainių sporto centro projekto „Saulės fotovoltinės elektrinės įsigijimas iš saulės elektrinių parkų“ įgyvendinimui pagal Klimato kaitos programos 2021 m. sąmatos detalizuojančio plano priemonę 1.2.1.2. „Atsinaujinančių energijos išteklių (saulės, vėjo) panaudojimas valstybės, savivaldybių, tradicinių religinių bendruomenių, religinių bendrijų ar centrų elektros energijos poreikiams“.
2. Skirti iš Kėdainių rajono savivaldybės biudžeto ne mažiau kaip 20 procentų tinkamų finansuoti projekto išlaidų.
3. Apmokėti iš Kėdainių rajono savivaldybės biudžeto netinkamas finansuoti, tačiau šiam projektui įgyvendinti būtinas išlaidas, ir tinkamas išlaidas, kurių nepadengia projekto finansavimas. 
Šis sprendimas per vieną mėnesį nuo sprendimo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.



Savivaldybės meras				                Valentinas Tamulis				

